AQShda Quyosh tutilishidan 2 soat avval dunyoga kelgan qizaloqning ota-onasi unga “Eklips- Tutilish” deb ism qo‘yishdi. Bu haqda CNN telekompaniyasi xabar bermoqda. Qizaloq Janubiy Karolinadagi Grinvill shahrida 21 avgust kuni dunyoga keldi. O‘sha kuni Quyosh tutilishi bilan bog‘liq astronomik hodisa ro‘y berdi. Chaqaloq tug‘ilgan shifoxona sahifasida shu munosabat bilan e’lon qoldirilgan bo‘lib, unda qizaloqning vazni 2,8 kg, bo‘yi 48 sm ekani ta’kidlangan.